Sobre homosexualitat i divorci

En el tema de l'homosexualitat, els autors bíblics van ser molt més afectats per les opinions discriminatòries de la seva època, que no pas per la seva identificació personal amb la sensibilitat divina.

Dels autors bíblics, seria molt agosarat i excessiu (jo crec que clarament incorrecte) dir-ne que escrivien inspirats per Déu. Seria, en canvi, molt més encertat dir que eren homes molt religiosos i molt autoidentificats amb el pensament de Jahvè, en la mesura en què l'anaven coneixent per experiències pròpies i d'altres. No nego pas que, ocasionalment, hi pogués haver una inspiració descendent, però rebutjo que aquesta fos la norma habitual.

En el cas de l'homosexualitat, la norma bíblica és la frase del Levític (Lv 18: 22):

**No jeguis amb un altre home com es fa amb una dona: és una cosa abominable.**

Com a conseqüència (Lv 20: 13):

**Si un home jeu amb un altre home com es fa amb una dona, tots dos cometen una acció abominable. Seran condemnats a mort.**

Crec (però no ho puc assegurar), que no hi ha més referències bíbliques directes sobre aquest tema.

S'ha de recordar que la història mítica de Sodoma i Gomorra, al·legat aparent contra l'homosexualitat, no és un text bíblic pròpiament dit, en el sentit d'haver estat redactat per un autor bíblic, sinó un text èpic preexistent, que els autors bíblics van creure convenient «afegir» al text del Gènesi, llibre aquest darrer que es considera, en bona part, compost de textos de molt diverses procedències. Que sembla que va ser «compilat» més que «redactat».

I el text germà-bessó de Jutges 19: 15-29, en realitat, és una condemna a l’intent de violar un hoste i la violació fins a la mort de la seva dona.

Pel que fa al divorci, cal tenir en compte l'explicació de Crist (Mt 19: 4-6):

«No heu llegit en l'Escriptura que el Creador, des del principi, els va fer home i dona?»

I digué encara:

«Per això l'home deixa el pare i la mare per unir-se a la seva dona, i tots dos formen una sola carn. Per tant ja no són dos, sinó una sola carn. Allò que Déu ha unit, que l'home no ho separi.»

En aquest passatge, Jesús es refereix a una escena mítica, de creació i aparellament d’un home i una dona per part de Jahvè, inexistent, que ell, en tant que home, creia històrica i certa. El Creador no va intervenir mai d'una manera «directa» en la formació de la primera parella (de les primeres parelles, moltes i potser en molts diferents llocs i èpoques), sinó d'una manera indirecta, a través de l'evolució natural, conforme parelles de primats van arribar a ja poder ser considerats persones, després del corresponent perfeccionament dels seus cervells. I, doncs, van continuar aparellant-se com ho havien anat fent durant mi·lennis.

Per tant, no podem pas acceptar aquesta afirmació de Jesús.

PD: Aquest comentari meu, de setembre de 2021, responia a una declaració vaticana que “precisava” les opinions bíbliques tradicionals. Publicat a Religión Digital.

No era una nota del, tan justificadament menystingut Dicasteri de la Doctrina de la Fe, sinó de la Comissió Bíblica. I era tota una altra cosa. Deia coses com:

“La Biblia poco o nada dice acerca de este tipo de relación erótica, que por lo tanto **no debe ser condenada**, también porque a menudo indebidamente se confunde con otros comportamientos sexuales aberrantes”, se lee en el texto, que subraya como "ciertas formulaciones de los autores bíblicos, como las directivas disciplinarias del Levítico, **requieren una interpretación inteligente,** que salvaguarde los valores que el texto sagrado intenta promover, evitando, por lo tanto, repetir literalmente aquello que también trae consigo rasgos culturales de aquel tiempo. Será requerida **una atención pastoral, en particular frente a las personas individuales,** para llevar a cabo aquel servicio de bien que la Iglesia debe asumir en su misión para los hombres”.

Text de la Comissió Bíblica, que va passar una mica d’amagatotis, i que sens dubte no devia agradar gens al Dicasteri de la Doc. de la Fe.

Antoni Ferret